Út er komið þrettánda bindi af Borgfirzkum æviskrám á vegum Sögufélags Borgarfjarðar . Hefur það að geyma æviskrár um 900 einstaklinga með nöfnum er hafa upphafstafina Þ , Æ og Ö og er þar með lokið stafrófsröð æviskránna , en fyrsta bindið kom út 1969 . Frumkvöðlar verksins og fyrstu höfundar voru þeir ágætu ættfræðingar Aðalsteinn Halldórsson , Ari Gíslason og Guðmundur Illugason , sem nú eru allir fallnir frá , en að þeim látnum héldu þær Sveinbjörg dóttir Guðmundar og Dr. Þuríður J. Kristjánsdóttir áfram verkinu . Varð Þuríður ritstjóri þess og hefur nú leitt það til loka með miklum ágætum , sem félagið og félagsmenn aldrei geta fullþakkað . Ljóst er að þörf er að bætt sé við einu bindi með leiðréttingum og viðaukum um þá er ekki er getið í fyrri bókum . Einnig er unnið að því að nýta þann mikla ættfræðifróðleik sem æviskrárnar hafa að geyma við gerð gagnagrunns , sem er tímar líða verði færður áfram til nútíma með upplýsingum um nýjar kynslóðir og ítarlegri fróðleik um einstaklinga .